[{"text_idx": "#000005", "text": "Keskkonnakuu dokumentaalfilm vaatab Prantsusmaa metsade kadumist"}, {"text_idx": "#000006", "text": "\"Metsade aeg\" Autor/allikas: Kaader filmist \"Metsade aeg\""}, {"text_idx": "#000007", "text": "Mets on majanduslik va\u0308a\u0308rtus, aga ka o\u0308koloogiline ja sotsiaalne va\u0308a\u0308rtus. Selle tasakaalu puudumine viib konfliktideni, nagu oleme na\u0308inud viimastel aastatel Eestis, aga na\u0308iteks ka Prantsusmaal. Viimasest ehk Prantsusmaa metsade kadumisest ra\u0308a\u0308gib keskkonnakuu film \"Metsade aeg\"."}, {"text_idx": "#000008", "text": "\"Metsade aeg\" ra\u0308a\u0308gib loo sellest, kuidas kaasaegne metsade pragu Prantsusmaa metsades toimib. Film toob va\u0308lja erinevaid probleemvaldkondi, na\u0308iteks metsade lageraie, monokultuursete metsade istutamine ja selle mo\u0303ju loodusele. Sellega ka\u0308sika\u0308es ka\u0308ib teema, kuidas metsade majandamine ha\u0308vitab viljakat mullapinnast. Viimane, omakorda, tingib vajaduse seda pinnast kunstlikult va\u0308etada."}, {"text_idx": "#000009", "text": "\"Metsade aeg\" illusteerib seda, kuidas loodusest vo\u0303o\u0303randumine toob kaasa metsade ja ja looduse mitmekesisuse kao. \"Esimene ku\u0308simus, mis minul tekkis, on see, misasi u\u0308ldse on mets ja kuidas mets muutub?\" toob va\u0308lja ja\u0308tkusuutliku ettevo\u0303tluse konsultatsioonifirma Sustinere ekspert Maris Ojamuru."}, {"text_idx": "#000010", "text": "Mets ja metsa mo\u0303iste on muutumas, leiab Ojamuru. Sealt edasi paneb film ku\u0308sima, millist va\u0308a\u0308rtust mets inimesele pakub ning kas me oskame metsa majandada nii, et selles ei na\u0308htaks ainult puitu ja saematerjali."}, {"text_idx": "#000011", "text": "Peamine ku\u0308simus metsa majandamise taga see, kas lisaks majanduslikule kasule vo\u0303etakse selle juures arvesse ka mo\u0303ju loodusele ja sotsiaalsele keskkonnale. \"Mets ei ole ainult majandustulu tootja, vaid ka meie identiteeti ja emotsionaalset heaolu ma\u0308a\u0308rav keskkond,\" ma\u0308rgib Ojamuru."}, {"text_idx": "#000012", "text": "Ojamuru toob na\u0308iteks Gunter Pauli, kes on innovaatiline n-o\u0308 sinise majanduse ettevo\u0303tja ja keda peetakse kestliku arengu Steve Jobsiks. Pauli on toonud na\u0308iteid, kuidas metsa ja loodust laiemalt targalt vaadeldes ja kasutades, vo\u0303iksime asendada va\u0308ga palju keskkonnakahjulikke naturaalsete ja looduse poolt loodud materjalidega. \"Olgu selleks ku\u0308lluslikult leiduvad pa\u0308rmiseened, vetikad vo\u0303i ohakad.\""}, {"text_idx": "#000013", "text": "Paljud neist, mida me ei ole harjunud va\u0308a\u0308rtuslikuks pidama, saavad selle filmi valguses sootuks uue va\u0308a\u0308rtuse."}, {"text_idx": "#000014", "text": "Prantsuse rez\u030cisso\u0308o\u0308ri Franc\u0327ois-Xavier Drouet' dokumentaalfilmis lahatakse liialt kasumile ja to\u0308o\u0308stuslikule tootmisele orienteeritud kaasaegse metsamajanduse pahupooli: monokultuuride teget, mu\u0308rgiste va\u0308etiste ja to\u0303rjevahendite kasutamist, liikide va\u0308ljasuremist. Otsitakse vo\u0303imalusi kannapo\u0308o\u0308rde tegemiseks, et tulevikus ei laiuks metsade asemel elutu ahermaa. So\u0303na saavad metsavahid ja teadlased, metsaomanikud ja langetustraktorite juhid."}, {"text_idx": "#000015", "text": "Filmi saab vaadata 6. mail kell 21.30 ETV2-s."}, {"text_idx": "#000016", "text": "Keskkonnakuud toetatakse projekti Bridge 47 rahast."}, {"text_idx": "#000017", "text": "Film toidu evolutsioonist toob va\u0308lja GMO pooldamise ja vastasuse po\u0303hjused"}, {"text_idx": "#000018", "text": "Inimene liigutab kaevandamisega pa\u0308evas rohkem pinnast kui looduslikud jo\u0303ud"}, {"text_idx": "#000019", "text": "ERR-i programmides on ka\u0308imas keskkonnakuu"}, {"text_idx": "#000025", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000027", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000031", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}]